Ferjesambandet Mannheller–Fodnes

Mannheller–Fodnes er et fergesamband på riksvei 5 over Sognefjorden mellom kommunene Sogndal og Lærdal i Indre Sogn. Strekningen betjenes av rederiet Norled med fergene MF «Mannheller» og MF «Fodnes» som ble levert i 2020 og 2021. I 2007 ble 517 718 biler fraktet i det som er et av de mest traffikerte fergesambandene over Sognefjorden.Torvanger, Magnus Helge: Frå dampskip til gassferjer, Selja 2008, side 80

Historikk
Fergesambandet ble tatt i bruk 29. september 1995. Dette var basert på en ny og en nokså ny ferjekai (Fodnes ferjekai åpnet 2 år i forveien), som var bundet sammen med riksveinettet med hver sin tunnel: Samme dag som fergesambandet ble startet, ble også Fodnestunnelen åpnet. Den sørget for at kommunene Lærdal og Årdal ble knyttet tettere sammen. Samtidig åpnet også Amlatunnelen og Mannheller ferjekai nord for Sognefjorden.

Samme dag som ferjesambandet åpnet ble to eksisterende fergeruter lagt ned: For trafikk mellom Sogndal og Lærdal ble sambandet Kaupanger-Revsnes lagt ned. For trafikk mellom Sogndal og Årdal ble Kaupanger-Fodnes, som to år tidligere hadde erstattet Kaupanger-Årdalstangen, historie. Grunnen til at rutene fra Kaupanger ble lagt ned var ganske enkelt at trafikken ble flyttet til Mannheller (på andre siden av Amlatunnelen) for å få kortere reisetid. Veien mellom Revsnes og Lærdal var også rasfarlig. Mannheller fergekai ligger i det som tidligere var en øde strand. Det er såpass trangt på stedet at oppstillingsplassen delvis er bygd inne i fjellet. Fergekaien ble tildelt Vakre vegers pris i 1997.Stamvegen - riksveg 5 - mellom Lærdal og Sogndal

Fergestrekningen fikk ytterligere trafikkøkning i november 2000 da Lærdalstunnelen åpnet. Riksveisambandet Gudvangen-Kaupanger-Lærdal ble da lagt ned, men den ruten har siden 2001 fortsatt som turistrute i sommerhalvåret.

Oversikt
 Når / hva  Endring  Ferjesamband involvert 1993: Fodnes fergekai åpner  Fodnes erstatter Årsdalstangen som fergekai  Kaupanger-Årdalstangen blir til Kaupanger - Fodnes 1995: Amlatunnelen og Mannheller fergekai åpner  Mannheller erstatter Kaupanger som fergekai  Kaupanger – Fodnes blir til Mannheller - Fodnes 1995: Fodnestunnelen åpner  Fodnes erstatter Revsnes fergekai for trafikk fra Lærdal  Kaupanger - Revsnes legges ned og dekkes av Mannheller - Fodnes 2000: Lærdalstunnelen åpner  Fodnes erstatter Gudvangen fergekai for trafikk fra Aurland  Gudvangen-Kaupanger-Lærdal legges ned og dekkes av Mannheller - Fodnes.Gjenoppstår som turistrute i 2001 for sommerhalvåret

 Se også 
 Ferjesamband i Norge

Referanser

Kilder


Kategori:Riksvei 5
Kategori:Fergesamband i Vestland
Kategori:Samferdsel i Sogndal
Kategori:Samferdsel i Lærdal
Kategori:Fjord1
Kategori:Artikler i sjøfart-prosjektet